CELEX: 32015D0037
Language: sl
Date: 2015-11-19 00:00:00
Title: Sklep Evropske centralne banke (EU) 2015/2202 z dne 19. novembra 2015 o spremembi Sklepa ECB/2010/23 o razporeditvi denarnih prihodkov nacionalnih centralnih bank držav članic, katerih valuta je euro (ECB/2015/37)

28.11.2015   
            
            
               SL
            
            
               Uradni list Evropske unije
            
            
               L 313/42
            
         SKLEP EVROPSKE CENTRALNE BANKE (EU) 2015/2202
   z dne 19. novembra 2015
   o spremembi Sklepa ECB/2010/23 o razporeditvi denarnih prihodkov nacionalnih centralnih bank držav članic, katerih valuta je euro (ECB/2015/37)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 32 Statuta,
   ob upoštevanju naslednjega:
   
               (1)
            
            
               Sklep ECB/2010/23 (1) vzpostavlja mehanizem za združevanje in razporejanje denarnih prihodkov, ki izvirajo iz operacij denarne politike.
            
         
               (2)
            
            
               Sklep Evropske centralne banke (EU) 2015/774 (ECB/2015/10) (2) določa vzpostavitev programa nakupa vrednostnih papirjev javnega sektorja na sekundarnih trgih za namene denarne politike.
            
         
               (3)
            
            
               Kakor velja za nakupe po Sklepu ECB/2009/16 (3) in Sklepu ECB/2011/17 (4), bi se moralo tudi za državne obveznice in obveznice, ki jih izdajo agencije, kupljene po Sklepu (EU) 2015/774 (ECB/2015/10), šteti, da ustvarjajo prihodek po referenčni obrestni meri, kakor je opredeljena v Sklepu ECB/2010/23.
            
         
               (4)
            
            
               Prihodki, ki izvirajo iz posojanja tržnih dolžniških instrumentov v skladu z vsemi programi nakupa vrednostnih papirjev, povezanimi z denarno politiko, se ne bi smeli šteti za denarne prihodke, saj se ti posli na splošno ne knjižijo v poslovnih knjigah nacionalnih centralnih bank držav članic, katerih valuta je euro (v nadaljnjem besedilu: NCB).
            
         
               (5)
            
            
               Neto prihodki, ki izvirajo iz pogodb o zamenjavi med Eurosistemom in centralnimi bankami zunaj Eurosistema, bi se morali razdeliti med NCB kot denarni prihodki.
            
         
               (6)
            
            
               Zato je treba prilagoditi sestavo obveznostne osnove in sredstva za posebno označitev, ki so določeni v prilogah I in II k Sklepu ECB/2010/23.
            
         
               (7)
            
            
               Zato je treba Sklep ECB/2010/23 ustrezno spremeniti –
            
         SPREJEL NASLEDNJI SKLEP:
   Člen 1
   Spremembe
   Sklep ECB/2010/23 se spremeni:
   
               1.
            
            
               člen 3(1) se nadomesti z naslednjim:
               „1.   Znesek denarnih prihodkov se za vsako NCB določi z merjenjem dejanskega prihodka, ki izvira iz sredstev za posebno označitev, knjiženih v njenih poslovnih knjigah. Kot izjema od tega:
               
                           (a)
                        
                        
                           se šteje, da zlato ne ustvarja prihodka;
                        
                     
                           (b)
                        
                        
                           se šteje, da naslednje ustvarja denarni prihodek po referenčni obrestni meri:
                           
                                       (i)
                                    
                                    
                                       vrednostni papirji v imetju za namene denarne politike v skladu s Sklepom ECB/2009/16 (5);
                                    
                                 
                                       (ii)
                                    
                                    
                                       vrednostni papirji v imetju za namene denarne politike v skladu s Sklepom ECB/2011/17 (6);
                                    
                                 
                                       (iii)
                                    
                                    
                                       dolžniški instrumenti, ki jih izdajo centralna država in priznane agencije, ter nadomestni dolžniški instrumenti, ki jih izdajo javne nefinančne družbe, ki so v imetju za namene denarne politike v skladu s Sklepom Evropske centralne banke (EU) 2015/774 (ECB/2015/10) (7).
                                    
                                 
                     
                  (5)  Sklep ECB/2009/16 z dne 2. julija 2009 o izvajanju programa nakupa kritih obveznic (UL L 175, 4.7.2009, str. 18)."
						
               
                  (6)  Sklep ECB/2011/17 z dne 3. novembra 2011 o izvajanju drugega programa nakupa kritih obveznic (UL L 297, 16.11.2011, str. 70)."
						
               
                  (7)  Sklep Evropske centralne banke (EU) 2015/774 z dne 4. marca 2015 o programu nakupa vrednostnih papirjev javnega sektorja na sekundarnih trgih (ECB/2015/10) (UL L 121, 14.5.2015, str. 20).“;"
						
            
         
               2.
            
            
               v odstavku A Priloge I se doda naslednja točka 8:
               
                           „8.
                        
                        
                           Obveznosti do ECB, ki krijejo terjatev iz naslova pogodb o zamenjavi med ECB in centralno banko zunaj Eurosistema ter ustvarjajo neto prihodek za Eurosistem (del zunajbilančnih obveznosti).“;
                        
                     
         
               3.
            
            
               v odstavku A Priloge II se doda naslednja točka 10:
               
                           „10.
                        
                        
                           Terjatve do nasprotnih strank v euroobmočju iz naslova pogodb o zamenjavi med ECB in centralno banko zunaj Eurosistema, ki ustvarjajo neto prihodek za Eurosistem (del postavke sredstev 3.1 v HBS).“
                        
                     
         Člen 2
   Začetek veljavnosti
   Ta sklep začne veljati 31. decembra 2015.
   
      V Frankfurtu na Majni, 19. novembra 2015
      
         
            Predsednik ECB
         
         Mario DRAGHI
      
   
   
      (1)  Sklep ECB/2010/23 z dne 25. novembra 2010 o razporeditvi denarnih prihodkov nacionalnih centralnih bank držav članic, katerih valuta je euro (UL L 35, 9.2.2011, str. 17).
   
      (2)  Sklep Evropske centralne banke (EU) 2015/774 z dne 4. marca 2015 o programu nakupa vrednostnih papirjev javnega sektorja na sekundarnih trgih (ECB/2015/10) (UL L 121, 14.5.2015, str. 20).
   
      (3)  Sklep ECB/2009/16 z dne 2. julija 2009 o izvajanju programa nakupa kritih obveznic (UL L 175, 4.7.2009, str. 18).
   
      (4)  Sklep ECB/2011/17 z dne 3. novembra 2011 o izvajanju drugega programa nakupa kritih obveznic (UL L 297, 16.11.2011, str. 70).